Document ID: /roh_data/filtered/Bilingualer_Corpus_interleaved-it-rm.jsonl.gz/1694

This is a text translated from Italian to Rumantsch Grischun.
Volpi e tassi affetti da cimurro in Valposchiavo

Dopo che nel corso dell'autunno il cimurro si è diffuso tra gli animali selvatici del Grigioni settentrionale e centrale, nelle ultime settimane la presenza del virus è stata rilevata anche tra volpi e tassi della Valposchiavo.

Nel corso delle ultime settimane, in Valposchiavo è stata rilevata la presenza di infezioni da virus del cimurro in volpi e tassi. Numerosi di questi animali sono stati gravemente colpiti da questa infezione virale e hanno dovuto essere abbattuti o sono addirittura stati ritrovati morti. Sovente gli animali malati si fanno notare per il loro comportamento insolito (nessun timore ad aggirarsi di giorno nelle vicinanze degli insediamenti). Qualora si osservino dei casi sospetti è opportuno segnalarli al guardiano della selvaggina competente.

Il cimurro è una malattia virale che si manifesta in particolare nei canidi e nei muste-lidi (cane, volpe, tasso, martora, puzzola, donnola). Si tratta di una malattia alta¬mente infettiva, il cui decorso è di regola letale per i cani. Il contagio avviene di solito attraverso il contatto diretto con animali malati e indirettamente tramite cibo, acqua od oggetti contaminati da secrezioni o escrementi di animali infetti. Per il momento non è ancora stato osservato un contagio con il virus del cimurro da animali selvatici a cani domestici, ciò non è tuttavia da escludere. Nei cani le infezioni da virus del cimurro possono essere evitate tramite vaccinazioni regolari e tempestive, alla quale la maggior parte di essi viene comunque già sottoposta. Per l'uomo non esiste alcun rischio di contagio. Ai proprietari di cani si raccomanda di verificare con il veterinario se il proprio animale è vaccinato contro il virus del cimurro.

Persone di riferimento:

- Dr. Rolf Hanimann, veterinario cantonale, tel. 081 257 24 11

- Dr. Georg Brosi, Ufficio per la caccia e la pesca, tel. 081 257 38 92

Organo: Ufficio per la sicurezza delle derrate alimentari e la salute degli animali; Ufficio per la caccia e la pesca

Fonte: it Ufficio per la sicurezza delle derrate alimentari e la salute degli animali; Ufficio per la caccia e la pesca

05.01.2010
Pesta dals chauns tar vulps e tar tass en il Puschlav

Suenter che la pesta da chauns è sa derasada tar la selvaschina dal Grischun dal nord e central en il decurs da l'atun passà, èn vegnidas cumprovadas en il decurs da las ultimas emnas ussa er infecziuns cun il virus da questa malsogna tar vulps e tar tass en il Puschlav.

Adina puspè èn vulps e tass daventads grevamain malsauns pervia da questa infecziun virala, han stuì vegnir sajettads u èn schizunt vegnids chattads morts. Animals malsauns dattan savens en egl pervia da lur cumportament insolit (mancanza da tema, els sa trategnan er vi per il di en vischinanza d'abitadis). Sch'i vegnan observads cas da suspect èsi raschunaivel d'annunziar quels al guardiaselvaschina cumpetent.

La pesta dals chauns è ina malsogna virala che attatga en spezial chaunids e mustailids (chaun, vulp, tass, fiergna, telpi, mustaila). En cas da la pesta da chauns sa tracti d'ina malsogna fitg contagiusa ch'è per regla mortala per ils chauns. Ella vegn transmessa tras in contact direct cun in animal infectà u en moda indirecta sur il pavel, sur l'aua u sur objects ch'èn smerdads da secrets u d'excrements d'animals infectads. Enfin ussa n'hai anc betg pudì vegnir observà ch'il virus da la pesta dals chauns fiss vegnì transmess d'animals selvadis sin chauns da chasa, d'excluder n'è quai dentant betg. Infecziuns cun il virus da la pesta dals chauns pon vegnir evitadas tar chauns cun als vaccinar ad ura e regularmain. La gronda part dals chauns è per il solit vaccinada cunter la pesta dals chauns. Umans na survegnan betg questa malsogna. A las possessuras ed als possessurs da chauns vegni recumandà da laschar controllar tar lur chaun – en enclegientscha cun la veterinaria u cun il veterinari – l'effect profilactic da la vaccinaziun cunter la pesta dals chauns.

Infurmaziuns:

- dr. Rolf Hanimann, veterinari chantunal, tel. 081 257 24 11

- dr. Georg Brosi, uffizi da chatscha e pestga, tel. 081 257 38 92

Gremi: uffizi per la segirezza da victualias e per la sanadad d'animals; uffizi da chatscha e pestga

Funtauna: rg uffizi per la segirezza da victualias e per la sanadad d'animals; uffizi da chatscha e pestga

05.01.2010